Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A polgári törvénykönyvrõl szóló 1959. évi IV. törvény szerint a személyhez fûzõdõ jogokat tiszteletben kell tartani. Személyhez fûzõdõ jogot sért az, aki a levéltitkot megsérti, továbbá aki magántitok, levéltitok birtokába jut, és azt jogosulatlanul nyilvánosságra hozza vagy azzal egyéb módon visszaél.
Paragraph Index: 1124

2005. május 5-én kelt levelében kifejezésre juttatja, hogy a beadványában foglaltak tekintetében tájékoztatásomat nem tudja elfogadni, ezért az adatvédelmi vizsgálat további folytatását kezdeményezi. Indoklása szerint az adatvédelmi vizsgálat a Magyar Sakkszövetség és Budapesti Sakkszövetség nem a 2000-tõl fennálló adatkezelési gyakorlatának vizsgálatára terjedt ki, hanem csupán a 2004-es jogi állapotot vonta vizsgálati körébe. Tájékoztatom, hogy az Avtv. 27. § (1) bekezdése szerint az adatvédelmi biztos állampolgári kezdeményezésre vizsgálatot folytathat le, ha az érintett személyes adatainak kezelésével kapcsolatos visszásságot tapasztal. Az Ön beadványa az adatkezelõ nem egy meghatározott idõszakra jellemzõ adatkezelési gyakorlatára vonatkozott, ezért az adatvédelmi biztosi vizsgálat az adatkezelõknél a vizsgálat idõpontjában folytatott adatkezelésekre terjedt ki. Megállapításaimat az aktuális adatkezelések tekintetében tettem. A korábbi idõintervallumra nézve szintén irányadók az Avtv. rendelkezései, és az esetleges jogellenes adatkezelésekbõl származó jogi igények peresíthetõk, adatvédelmi vizsgálat lefolytatását azonban nem tartom megalapozottnak. 2006/162/II. szám Az Avtv. 25. § (2) bekezdésével alapított hatósági jogkör azt biztosítja számomra, hogy a jogellenes adatkezelés esetében az adatkezelõt a jogellenes adatkezelés megszüntetésére szólítsam fel. Állásfoglalásomban a Magyar Sakkszövetséget a 2005. március 22-én észlelt adatkezelési hiányosságok megszüntetésére hívtam fel. A szakszövetség fõtitkára, Ambrus Zoltán válaszában elmondta, hogy az új fegyelmi szabályzat elkészítésénél gondoskodnak a határozatokba való betekintésre, másolatkészítésre és az adatvédelemre vonatkozó szabályok megalkotására. A szabályzatot – annak elkészülte után – a sakkszövetség megküldi adatvédelmi szempontú véleményezésre. A véleményezés során különös gondossággal járok el a határozatok nyilvánosságra hozatala szabályainak, továbbá az iratmegismerés szabályainak az információs önrendelkezési joggal való összhangjának megteremtésében. Az Avtv. 30. §-ával, illetve 31/A. §-ával kapcsolatosan tett és jogalkotásra vonatkozó észrevételeit köszönettel vettem.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes